钦定古今图书集成/理学汇编/经籍典/第071卷 > 《汉书》 > 《艺文志》
## 钦定古今图书集成/理学汇编/经籍典/第071卷 > 《汉书》 > 《艺文志》

《易经》十二篇。施、孟、梁、丘三家。〈注〉师古曰：“《上、下经》及《十
翼》，故十二篇。”

《易传周氏》二篇。〈注〉字王孙也。

《服氏》二篇。〈注〉师古曰：“刘向《别录》云：‘服氏，齐人，号服光、
《杨氏》二篇’。”〈注〉名何，字叔元，菑川人。

《蔡公》二篇。〈注〉卫人，事周王孙。

《韩氏》二篇。〈注〉名“婴。”

《王氏》二篇。〈注〉名同。

《丁氏》八篇。〈注〉名宽，字子襄，梁人也。

《古五子》十八篇。〈注〉自甲子至壬子，说《易》阴阳。

《淮南道训》二篇。〈注〉淮南王安聘明《易》者九人，号“九师
法。”

《古杂》八十篇。《杂灾异》三十五篇。《神输》五篇。图一。
〈注〉师古曰：“刘向《别录》云：‘神输者，王道失则灾害生，得
则四海输之祥瑞’。”

《孟氏京房》十一篇，《灾异孟氏京房》六十六篇，五
鹿《充宗略说》三篇，《京氏段嘉》十二篇。〈注〉苏林曰：东
海人，为博士。晋灼曰：“《儒林》不见。”师古曰：“苏说是也。”嘉
即京房所从受《易》者也。见《儒林传》及刘向《别录》
《章句》。施、孟、梁丘氏各二篇。

凡《易》十三家，二百九十四篇。

《易》曰：“宓戏氏仰观象于天，俯观法于地，观鸟兽之文
与地之宜，近取诸身，远取诸物，于是始作八卦，以通
神明之德，以类万物之情。”

师古曰：“《下系》之辞也。鸟兽之文，谓其迹在地者。宓读与‘伏’同。”

至于殷周之际，纣在上位，逆天暴物，文王以诸侯顺
命而行道，天人之占可得而效，于是重《易》六爻，作上
下篇，孔氏为之《彖》《象》《系辞》《文言》《序卦》之属十篇，故曰：
“《易》道深矣，人更三圣。”

韦昭曰：“伏羲、文王、孔子。”

《世历》三古。

孟康曰：“《易系辞》曰。《易》之兴，其于中古乎。然则伏羲为上古，文王为中古，孔子为下古。”

及秦燔书，而《易》为筮卜之事，传者不绝。汉兴，田何传
之，讫于宣元，有施、孟、梁丘京氏，列于学官，而民间有
费、高二家之说。刘向以《中古文易经》校施、孟、梁丘经。

师古曰：“《中》者，天子之书也，言中以别于外耳。”

或脱去“无咎悔亡”，唯《费氏经》与古文同。